جمعہ كے دن نماز جمعہ كى تيارى كے وقت غسل كرنا سنت ہے، اور افضل يہ ہے كہ يہ مسجد جانے كے وقت كيا جائے، كيونكہ نبى كريم صلى اللہ عليہ وسلم كا فرمان ہے ‫:  جب تم ميں سے كوئى جمعہ كے ليے جائے تو غسل كرے ۔  صحيح بخارى ، کتاب الجمعۃ ، حديث نمبر ( 882 )    جمعہ كے روز غسل كرنا سنت مؤكدہ ہے، اور بعض اہل علم اسے واجب كہتے ہيں، اس ليے جمعہ كے روز غسل كرنے كا اہتمام كرنا چاہيے، اور افضل يہ ہے كہ جب جمعہ كے ليے جانے لگے تو غسل كیا  جائے ۔ اس كے ساتھ ساتھ خوشبو اور بہتر لباس كا اہتمام كيا جائے، اسى طرح جب نمازِ جمعہ كے ليے نکلا جائے تو خشوع كا خيال ركھا جائے، اور چھوٹے چھوٹے قدم اٹھائیں، اس ليے كہ قدموں كے ساتھ خطائيں معاف ہوتيں اور اللہ تعالى درجات بلند فرماتا ہے ۔  اورجب مسجد پہنچے تو داياں پاؤں اندر ركھ كر نبى كريم صلى اللہ عليہ پر درود پڑھا جائے اور بسم اللہ كہہ كر يہ دعا پڑھیں :  اعوذ باللہ العظيم و بوجھہ الكريم و سلطانہ القديم من الشيطان الرجيم، اللہم افتح لى ابواب رحمتك ۔    پھر مقدر  ميں جتنى نماز ہو وہ ادا كریں ، اس كے بعد بيٹھ كر تلاوت كیا جائے يا پھر ذكرو استغفار كرتے ہوئے يا پھر خاموشى كے ساتھ امام كا انتظار كریں ، اور جب امام خطبہ دے تو بالكل خاموشى سے سنا جائے ، اور پھر امام كے ساتھ نماز ادا كرے ۔    صحيح حديث ميں نبى كريم صلى اللہ عليہ وسلم كا فرمان ہے ‫:  جس نے غسل كيا اور جمعہ كے ليے آيا اور اللہ تعالى نے اس كے مقدر ميں جتنى نماز ركھى تھى وہ ادا كى پھر خاموشى سے امام كا خطبہ سنا حتى كہ خطبہ سے فارغ ہوا اور پھر اس كے ساتھ نماز ادا كى تو اس جمعہ اور اس سے قبل جمعہ  كے مابين اس كے گناہ معاف كر ديے جاتے ہيں، اور اس سے تين يوم كے زيادہ ( يہ اس ليے كہ ايك نيكى دس نيكيوں كى مثل ہے )۔  صحيح مسلم الجمعۃ حديث نمبر ( 1418 )